  Майя Бывальцева 1-тӥ пӧсьтолэзьлы Удмуртиын коронавирус инфекциен черлан 103 выль учыръёсты пусйизы. Висьыны усемъёс пӧлын 14 аресозь 11 пиналъёс но 65 ареслэсь бадӟым 13 арлыдоос. Со сярысь элькунысь оперативной штаб ивортӥз. Диагноззы Ижкарын 58 улӥсьёслэн зэмаз, Можгаын – 14, Воткаын – сизьым, Можга ёросын – куать, Сарапулын, Сарапул ёросын – быдэн вить, Дэри ёросын –куинь, Камбарка ёросын – кык, Кияса, Шаркан но Якшур-Бӧдья ёросъёсын – быдэн одӥг. 43 мурт висёнэз вормиз. Вить адями кулӥз: кышномуртъёслы 66, 75, 84, 91 арес вал, воргоронлы – 68 Туннэ нуналлы Удмуртиын коронавирусэн черлан 35 сюрс 852 учыр лабораториосын зэматэмын. 32 сюрс 226 адями йӧназ, 502 мурт кулӥз. Али 66-езлэн висисьёслэн тазалыксы секыт. Берло нуналскын элькунын коронавирус инфекцилы 4 сюрс 325 эскеронъёс ортчытӥзы. 1-тӥ пӧсьтолэзьлы Удмуртиын 190 сюрс 619 адями коронавируслэсь прививка пуктӥз, со пӧлысь 142 сюрс 686-ез кыкетӥ люкетсэ басьтӥзы ни. Тегъёс: Тазалык Ижкар Удмуртия коронавирус  